Source: http://docplayer.fi/2031898-Etela-suomen-eakr-toimenpideohjelma-2007-2013.html
Timestamp: 2018-05-25 23:30:09+00:00
Document Index: 26039912

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

ETELÄ-SUOMEN EAKR-TOIMENPIDEOHJELMA - PDF
ETELÄ-SUOMEN EAKR-TOIMENPIDEOHJELMA
Download "ETELÄ-SUOMEN EAKR-TOIMENPIDEOHJELMA 2007 2013"
1 / Versio (raportti käsitellään: seurantakomitea Lahti) CCI 2007 FI 16 2 PO 004 Alueellinen kilpailukyky ja työllisyys -tavoite ETELÄ-SUOMEN EAKR-TOIMENPIDEOHJELMA Täytäntöönpanoa koskeva vuosikertomus 2009
2 EAKR-TOIMENPIDEOHJELMIEN v VUOSIRAPORTTIEN SISÄLLYSRUNKO YHTEENVETO 1. JOHDANTO 1.1 Ohjelma-alueen kuvaus Ohjelman tavoitteet ja periaatteet Taloudellinen kehitys kansainvälisellä tasolla ja Suomessa Etelä-Suomen tila ja kehitysnäkymät Väestökehitys ja muuttoliike Työllisyyden kehitys Koulutusrakenteen kehitys Kansallinen aluepolitiikka OHJELMAN HALLINTO JA SEURANTA 2.1 Ohjelmanmuutokset Rakennerahastoneuvottelukunta Seurantakomitea ja sen sihteeristö Maakunnan yhteistyöryhmät, sihteeristöt sekä muut yhteistyöryhmän nimeämät toimielimet Yhteistyöasiakirjojen laatiminen vuodelle EURA2007 ja Tuki2000 seurantajärjestelmät Suunnitelmien ja ohjelmien ympäristövaikutusten arviointi (SOVA) Kansallinen varaus äkillisiin rakennemuutostilanteisiin YHTEENSOVITUS MUIHIN OHJELMIIN 3.1 Hallinnollinen yhteensovitus Sisällöllinen yhteensovitus Yhteensovitus ESR-ohjelman kanssa Yhteensovitus maaseudun kehittämisohjelman kanssa Yhteensovitus kansallisiin erityisohjelmiin OHJELMAN TÄYTÄNTÖÖNPANO JA TOTEUTUMINEN 4.1 Ohjelman strateginen toteutuminen toimintalinjoittain TL 1 Yritystoiminnan edistäminen TL 2 Innovaatiotoiminnan ja verkostoitumisen edistäminen sekä osaamisrakenteiden vahvistaminen TL 3 Alueiden saavutettavuuden ja toimintaympäristöjen parantaminen TL 4 Suurten kaupunkiseutujen kehittäminen TL 5 Toimenpiteiden temaattinen keskittäminen Ydinindikaattoreiden toteutuminen Lissabonin strategian toteutuminen Itämeri-strategian toteuttaminen 56 2
3 4.5 Horisontaalisten tavoitteiden toteutuminen Ohjelman täytäntöönpanossa ilmenneet ongelmat ja riskit RAHOITUKSEN TOTEUTUMINEN JA KOHDENTUMINEN 5.1 Sitoumukset ja maksatukset Rahoituksen kohdentuminen menoluokittain ja alueittain N+2 -säännön toteutuminen Tekninen tuki Toimien pysyvyys* Suurhankkeet VIESTINTÄ 6.1 Kansallisen tason viestintä Suuralueen ja maakuntien viestintätoimet ARVIOINTI VALVONTA 8.1 Menojen tukikelpoisuuden ja tosiasiallisuuden tarkastaminen Hallintoviranomaisen valvonta Tarkastusviranomaisen toiminta JOHTOPÄÄTÖKSET 9.1 Hallinnon haasteet Täytäntöönpanon tehokkuuden ja laadun varmistaminen Suositukset seurantakomitealle 99 3
4 1. JOHDANTO 1.1 Ohjelma-alueen kuvaus Etelä-Suomen alue muodostaa maamme kehityksen kärjen sekä viennin ja tuonnin valtaväylän. Etelä-Suomen maakuntien alueella on koko maahan verrattuna o 50% väestöstä o 12% pinta-alasta o 60% bruttokansantuotteesta o 63% tutkimus- ja koulutusmenoista o 65% tuonnista ja viennistä o 76% moottoriteistä o 95% ulkomaan lentoliikenteestä o Etelä-Suomen suuraluetta voi Suomen olosuhteissa luonnehtia kokonaisuudeksi, jolla on tiheä palvelukeskusverkosto ja pääosin toimiva liikennöintiverkosto. Myös sosiaali- ja terveyspalvelujen toistaiseksi korkea taso ja suhteellisen hyvä saatavuus luonnehtii aluetta. Pääkaupunkiseutu, Turun seutu ja maakuntakeskukset ovat Etelä-Suomen pääkeskuksia. Keskukset ja väylät muodostavat fyysis-toiminnallisia kehityskäytäviä. Pienemmät keskukset ja maaseutu käyttävät hyväkseen pääkeskusten verkkoa. Etelä-Suomen alueella pääkaupunkiseutu ja erityisesti Helsinki on Suomen tärkein keskus niin taloudellisesti, liikenteellisesti kuin kulttuurisestikin. Suomen tärkeimmät vienti- ja tuontisatamat sijaitsevat Etelä- ja Lounais-Suomen rannikolla. Alue muodostaa tärkeimmän linkin Euroopan ja Venäjän välillä ja on Suomen merkittävin kansainvälisen liikenteen solmukohta. Vahvoja toimialoja Etelä-Suomessa ovat mm. informaatio- ja kommunikaatioteknologia, bio- ja ympäristöteknologia, palvelut, metalli-, paperi- ja puutavarateollisuus, öljynjalostus ja kemianteollisuus sekä maatalous ja elintarviketeollisuus. Suuralueen sisällä on kuitenkin seutukuntia, joilla teollisuuden rakennemuutos edellyttää voimakkaita kehittämistoimia elinkeinorakenteen uudistamiseksi ja uudenlaisten työpaikkojen luomiseksi. Etelä-Suomen alue on hyvin heterogeeninen ja maakunnat eroavat toisistaan mm. bruttokansantuotteen, elinkeinorakenteen ja väestökehityksen osalta. Vuoden 2008 toisella puoliskolla kansainvälinen taloustilanne alkoi heijastua myös Etelä-Suomen kehitykseen ja myös Etelä-Suomessa on useita vaikeista talouden rakennemuutoksista kärsiviä alueita. Maakunnittain tarkasteltuna taantuma on koetellut pahoin myös Uuttamaata ja Itä-Uuttamaata. Helsingin seudun tuotanto on supistui rajusti koko vuoden Teollisuudessa, rakentamisessa, kaupassa ja liikenteessä jyrkkä lasku on jatkunut koko vuoden, mutta vuodenvaihteen jälkeen alkaneen kehityksen myötä suhdanteiden odotetaan jo tasaantuvan ja mm. asuntorakentamisen osalta on elpymisen merkkejäkin ollut näkyvissä. Varsinais-Suomessa tilanne on haastava erityisesti laivanrakennuksessa, raskaassa metallissa, elektroniikkateollisuudessa ja painotuotteiden valmistuksessa. Hämeen osalta Kanta-Hämeen seutukuntien näkymät ovat valoisammat kuin Päijät-Hämeessä. Kanta-Hämeen elinkeinoelämän näkymien uskotaan paranevan jo vuoden 2010 aikana kun Päijät-Hämeessä jouduttaneen odottamaan vuotta Etelä-Karjalassa ja Kymenlaaksossa erityisesti suurten tehdasyksiköiden lopetukset koetaan edelleen merkittävänä epävarmuutena, sillä näyttää vahvasti siltä, että metsäteollisuuden 4
5 työpaikkojen vähennys jatkuu myös tulevaisuudessa. Parhaiten nykyisessä tilanteessa ovat menestyneet kauppa- ja palvelualat, eikä rakennustoiminnankaan pudotus ole ollut niin jyrkkä kuin teollisuuden Ohjelman tavoitteet ja periaatteet Etelä-Suomen alueellinen kilpailukyky- ja työllisyystavoitteen EAKR-ohjelman päätavoitteena on suuralueen kilpailukyvyn kasvu - niin kansallisesti kuin globaalissa tarkastelussa - ja sen myötä alueen työllisyyden parantuminen. Ohjelman julkinen rahoitus on vähemmän kuin 0,5% suuralueen BKT:sta, joten ohjelmasta saadaan lisäarvoa vain kohdistamalla toimet Euroopan kilpailukykyindeksin kannalta olennaisiin asioihin eli uusiin innovaatioihin. Etelä-Suomen EAKR-ohjelman toteutumisen ja vaikuttavuuden mittareina käytetään seuraavia indikaattoreita: Uudet yritykset Uusien yritysten kautta lisätään nopeimmin alueiden kilpailukykyä. Etelä-Suomen ohjelman haasteena on erityisesti palvelualojen yritysten kasvun vauhdittaminen ja kasvuyritysten tunnistaminen. Työpaikat Työpaikkojen lisäämisellä ja niiden mahdollisimman tasapuolisella sijoittumisella edistetään tasapainoisen aluerakenteen kehitystä ja lisätään alueen kilpailukykyä etenkin suhteessa muuhun Eurooppaan. Työttömyysaste Etelä-Suomen suuralueen työttömyysaste vaihtelee voimakkaasti suuralueen sisällä 7-13% välillä. Ohjelman yhtenä tavoitteena on tasata sisäisiä eroja. Työllisyysaste Etelä-Suomen suuralueen työllisyysaste on jo nyt yli eurooppalaisen keskiarvon (70%), mutta suuralueen sisällä löytyy suuriakin eroja. EARK- ohjelman tavoitteena on edistää työllisyysasteen suotuisaa kehitystä. BKT:n kehitys suhteessa koko maan BKT:n kehitykseen Suuralueen sisällä erot ovat suuria, mutta koko suuralueena tavoitellaan koko maan kehityksen tasolla pysymistä. Viennin osuus yritysten liikevaihdosta Tämän indikaattorin kautta arvioidaan etenkin innovaatioiden ja T&Kkehittämistoimien vaikuttavuutta ja niiden tuloksia. T&K -toiminnan osuus BKT:sta Etelä-Suomen EAKR -ohjelma on hyvin innovaatiopainotteinen. T&K toiminnan lisääminen yrityksissä ja jatkumona etenkin innovaatioiden kaupallistaminen ovat kehittämisen haasteena. Koulutustaso Etelä-Suomen heterogeenisuus tulee voimakkaasti esille myös koulutustaso-mittarin kautta. Tavoitteena on nostaa etenkin haasteellisten alueiden koulutustasoa lisäämään alueen kilpailukykyisyyttä. 5
6 Etelä-Suomen EAKR-ohjelmassa yleisiä toimintaa ohjaavia periaatteita ovat kestävä kehitys, tasaarvo ja syrjimättömyys, sekä verkostoituminen ja kumppanuus. Lisäksi ohjelmassa painotetaan tietoyhteiskuntakehityksen tukemista. Kokeilutoimintaa (eksperimentaatio) on Etelä-Suomen EAKR-ohjelmassa mahdollista toteuttaa erityisesti ohjelman temaattisessa osiossa toimintalinjalla 5. Kokeilutoiminta kohdennetaan palvelujärjestelmien kehittämiseen Taloudellinen kehitys kansainvälisellä tasolla ja Suomessa Taantuma iski teollistuneisiin maihin erittäin voimakkaasti. Maailmantalous supistui vuonna 2009 enemmän kuin kertaakaan toisen maailmansodan jälkeen. Yhdysvalloissa BKT:n pudotus oli 2,6 % ja Euroopan unionin alueella hieman yli 4 % vuodesta Kiinassa notkahdus oli maltillinen ja talouskasvu oli jo keväällä 2010 kriisiä edeltäneessä vauhdissa. Yhdysvalloissa taantuman katsotaan loppuneen vuoden 2009 kolmannella neljänneksellä, jolloin tuotannon kasvu mitattuna vuosivauhtina edellisestä vuosineljänneksestä oli hieman yli kaksi prosenttia ja vuoden viimeisellä neljänneksellä jo 5,7 %. Suomen kansantaloudelle vuosi 2009 oli poikkeuksellisen synkkä, bruttokansantuote laski 7,8 %. Vuonna 1991 bruttokansantuote supistui 6,0 % ja vuoden 2009 suuruinen pudotus koettiin viimeksi yli 90 vuotta sitten. Eniten kysyntää vähensi viennin ja investointien supistuminen. Viennin volyymi aleni 24 %, ja investoinnit vähenivät yli 13 %. Verrattuna 1990-luvun alun lamaan yksityisten investointien 15,7 %:n pudotus vuonna 2009 ei kuitenkaan ollut ennätyksellinen. Vuosina 1991 ja 1992 investointien supistuminen oli suurempaa ja lisäksi yksityiset investoinnit vähenivät useana vuotena peräkkäin. Yksityinen kulutus laski yli 2 %, ja säästämisaste kääntyi positiiviseksi. Tuotannon pudotus oli taloushistoriassamme poikkeuksellisen suuri ja laaja. Yksikään toimiala ei vuonna 2009 yltänyt kasvuun ja erityisesti jalostustoiminnan romahtaminen selittää suuren osan talouden supistumisesta. Vuosi 2008 oli Suomessa työllisyyden kannalta erittäin hyvä huolimatta jyrkästä suhdannekäänteestä. Vuoden 2009 aikana työllisyystilanne muuttui ja työvoiman kysyntä heikkeni eritoten työvoiman jakauman nuoremmassa päässä. Kaikkiaan työttömyysasteen nousu on ollut suhdannetilanteen heikkouteen nähden vähäistä johtuen ennen kaikkea lomautuksista ja yritysten halusta pitää kiinni osaavasta henkilökunnasta. Vuonna 2009 määräaikaisesti lomautettuja ja siten pääasiassa työllisiksi tilastoitavia työntekijöitä oli noin Työllisten määrä väheni siitä huolimatta 74 tuhannella. Merkittävää on, että sopeuttaminen tapahtui tehtyjen työtuntien määrässä, joka laski 6 %. Kuluttajahinnat eivät vuonna 2009 nousseet lainkaan kansallisella hintaindeksillä mitattuna. Yhdenmukaistettu kuluttajahintaindeksi, josta korkojen ja asuntohintojen vaikutus on poistettu, sen sijaan kohosi v ,6 %, eli selvästi nopeammin kuin euroalueella keskimäärin (0,3 %). Suhdannetilanteeseen nähden vuoden 2009 ansiokehitys oli nopeaa. Vuoden 2007 työmarkkinaneuvottelujen seurauksena sopimuspalkat nousivat 3,7 % ja ansiotaso 3,9 %. Työpanoksen supistumisen johdosta palkkasumma kuitenkin pieneni. Suomen hintakilpailukyky euroalueeseen verrattuna on heikentynyt viime vuosina huomattavasti. Vuosina 2008 ja 2009 yksikkötyökustannukset kasvoivat kaksinkertaista vauhtia euroalueen keskiarvoon nähden, kun tuotannon pudotuksesta huolimatta palkat jatkoivat aiemmin sovittujen korotusten mukaista kasvuaan. 6
7 Bruttokansantuote Bruttokansantuotteen volyymi supistui 7,8 prosenttia vuonna 2009 Tilastokeskuksen ennakkotietojen mukaan. Tuotannon romahdus yksittäisenä vuonna oli suurin vuosien 1917 ja 1918 jälkeen. Bruttokansantuote oli viime vuonna 171 miljardia euroa. Bruttokansantuotteen volyymin vuosimuutos, prosenttia Eniten kysyntää vähensi viennin volyymin supistuminen 24 prosenttia. Investoinnit vähenivät yli 13 prosenttia ja yksityinen kulutus 2,1 prosenttia. Julkinen kulutus kasvoi 0,7 prosenttia. Tuonti väheni 22 prosenttia ja myös varastot supistuivat. Yritysten toimintaylijäämä eli liikevoitto pienentyi laman takia peräti 39 prosenttia. Välittömiä veroja yritykset maksoivat 44 prosenttia vähemmän kuin edellisenä vuonna ja osinkoja arviolta 34 prosenttia vähemmän. Koska yritykset vähensivät myös investointejaan ja varastojaan, niiden rahoitusasema jäi ylijäämäiseksi 4,8 miljardia euroa. Julkisyhteisöjen rahoitusasema kääntyi sen sijaan alijäämäiseksi, alijäämä oli viime vuonna 4,1 miljardia euroa. Kotitalouksien reaalitulot kasvoivat keskimäärin yhden prosentin. Palkkatulot vähenivät yhden prosentin, vaikka ansiotaso kohosi, koska työttömyys kasvoi. Sosiaalietuudet kasvoivat 6,6 prosenttia, mutta kotitalouksien omaisuus- ja yrittäjätulot alenivat 3,4 prosenttia. Tulojen kasvusta huolimatta kotitaloudet vähensivät kulutustaan, joten säästämisaste kääntyi positiiviseksi ja oli 2,5 prosenttia. Kotitalouksien rahoitusalijäämä oli 1,4 miljardia euroa. Lähde: Kansantalouden tilinpito. Ennakkotietoja, Vuosi 2009 ja 4. neljännes. Tilastokeskus BKT:n kehityksestä saatavat uusimmat maakuntakohtaiset ennakkotiedot ovat vuodelta Vuonna 2007 Etelä-Suomi tuotti 56,8 % koko maan bruttokansatuotteesta. Samaan aikaan Etelä- Suomen osuus koko maan väestöstä oli 49,9 %. Uudellamaalla tuotettiin 62,5 % Etelä-Suomen ja 35,5 % koko maan bruttokansantuotteesta. Koko maan osalta tuoreimmat ennakkotiedot ovat 179,7 mrd. euroa (v. 2007) ja 186,2 mrd. euroa (v 2008). 7
8 Taulukko 1 Bruttokansantuote käyvin hinnoin (milj. euroa) Etelä-Suomi * Etelä-Karjala 3 861, ,2 Itä-Uusimaa 3 240, ,8 Kanta-Häme 4 294, ,9 Kymenlaakso 6 001, ,1 Päijät-Häme 5 089, ,8 Uusimaa , ,2 Varsinais-Suomi , ,2 Etelä-Suomi yhteensä , ,3 Koko maa , ,0 * ennakkotieto Lähde: Tilastokeskus Alla olevassa taulukossa esitetään bruttokansantuote asukasta kohden Etelä-Suomen maakunnissa (koko maa = 100). Maakunnista Uudellamaalla ja Itä-Uudellamaalla ja bruttokansantuote asukasta kohden ylittää koko maan tason. Selvästi alhaisin bruttokansantuote asukasta kohden on Päijät-Hämeessä (77,7) ja Kanta-Hämeessä (80,3). Taulukko 2: BKT/asukas*, koko maa = 100 Etelä-Suomi * Etelä-Karjala 89,9 91,6 Itä-Uusimaa 109,4 106,0 Kanta-Häme 80,0 80,3 Kymenlaakso 102,4 90,4 Päijät-Häme 80,6 77,7 Uusimaa 135,1 135,8 Varsinais-Suomi 95,1 96,6 Koko maa * käyvin hinnoin Lähde: Tilastokeskus 8
9 1.4. Etelä-Suomen tila ja kehitysnäkymät Väestökehitys ja muuttoliike Etelä-Suomen väkiluku oli henkeä. Väkiluku on kehittynyt myönteisesti koko 2000-luvun ajan. Vuonna 2009 väkiluku laski ainoastaan Etelä-Karjalan ja Kymenlaakson maakunnissa. Kaikissa muissa maakunnissa väkiluku on kasvanut. Prosentuaalisesti suurinta kasvu on ollut Uudellamaalla (1,1 %). Taulukko 3 Väkiluku maakunnittain Etelä-Suomi Uudenmaan maakunta Itä-Uudenmaan maakunta Kanta-Hämeen maakunta Päijät-Hämeen maakunta Kymenlaakson maakunta Etelä-Karjalan maakunta Varsinais-Suomen maakunta Etelä-Suomi yhteensä KOKO MAA Lähde: Tilastokeskus Työllisyyden kehitys Työvoiman kokonaistarjonta Etelä-Suomen alueella vuonna 2009 kasvoi verrattuna vuosiin 2007 ja Eniten työvoiman tarjonta kasvoi Uudellamaalla. Muissa maakunnissa työvoiman määrä pysyi lähes ennallaan tai jopa hieman laski Etelä-Karjalassa, Kymenlaaksossa ja Itä- Uudellamaalla. Taulukko 4 Etelä-Suomi Etelä-Karjala Itä-Uusimaa Kanta-Häme Kymenlaakso Päijät-Häme Uusimaa Varsinais-Suomi Etelä-Suomi yhteensä Koko maa Lähde: Työ- ja elinkeinoministeriö 9
10 Suomen työllisyystilanne oli vielä aikana parantunut yhtäjaksoisesti usean vuoden ajan. Työttömyys huononi kuitenkin voimakkaasti vuoden 2008 lopussa ja edelleen voimistui vuonna 2009 kun tarkastellaan työttömien työnhakijoiden osuutta työvoimasta keskimäärin vuonna Kaikissa Etelä-Suomen maakunnissa työttömien osuus työvoimasta oli vuonna 2009 selvästi suurempi kuin vuonna Työttömien osuus työvoimasta vaihtelee hyvin voimakkaasti Etelä-Suomen sisällä: vuonna 2009 alhaisin työttömyysaste oli Itä-Uudellamaalla 7,2% ja Uudellamaalla samoin 7,2%. Korkein työttömyysaste on Päijät-Hämeessä 13,0 ja Etelä-Karjalassa 12,9%. Etelä-Suomen maakunnista työttömyys oli koko maan tasoa korkeampi Päijät-Hämeen ja Etelä-Karjalan lisäksi Kymenlaaksossa ja Kanta-Hämeessä. Taulukko 5: Työttömien osuus työvoimasta (%) keskimäärin vuosina Etelä-Suomi Etelä-Karjala 11,0 10,4 12,9 Itä-Uusimaa 5,8 5,2 7,2 Kanta-Häme 7,7 7,3 10,0 Kymenlaakso 10,3 10,0 12,4 Päijät-Häme 10,6 9,7 13,0 Uusimaa 6,0 5,4 7,2 Varsinais-Suomi 7,0 6,5 9,2 Koko maa 8,2 7,6 9,8 Lähde: Työ- ja elinkeinoministeriö Pitkään jatkuneen positiivisen kehityksen jälkeen loppuvuodesta 2008 työllisyyskehityksessä tapahtui maailmanlaajuisesta talouskriisistä johtuen selkeä käänne huonompaan. Työvoimatoimistoissa oli joulukuun 2009 lopussa koko maassa työtöntä työnhakijaa, mikä on enemmän kuin vuotta aikaisemmin. Työttömien osuus työvoimasta oli joulukuussa 11,3 % eli selvästi enemmän kuin vuosina 2007 tai 2008 keskimäärin. Myös työvoimatoimistoissa avoinna olevien työpaikkojen määrä vähentyi edelleen viime vuoteen verrattuna: joulukuussa työvoimatoimistoissa oli avoinna työpaikkaa, mikä on vähemmän kuin vuotta aiemmin. Avoimet työpaikat olivat vähentyneet eniten viidessä ammattiryhmässä; eniten terveydenhuolto- ja sosiaalialan työssä, palvelutyössä sekä kuljetus- ja liikennealan työssä. Vastaavasti avoimet työpaikat olivat lisääntyneet viidessä ammattiryhmässä; eniten kaupallisessa työssä, maa- ja metsätaloustyössä sekä hallinto- ja toimistotyössä. Alla olevasta taulukosta voidaan nähdä loppuvuodesta 2008 alkanut käänne, joka jatkui edelleen vuoden 2009 työllisyyskehityksessä. Joulukuussa työttömien osuus työvoimasta oli suurempi kuin vuotta aikaisemmin tai koko vuonna keskimäärin kaikkien Etelä-Suomen työvoima- ja elinkeinokeskusten alueella. Koko maassa työttömyys laski edellisestä vuodesta ainoastaan Kainuun TE -keskuksen alueella, jossa viimeisimmän rakennemuutoksen vuoksi aiheutuneet suurimmat muutokset ehtivät tapahtua jo edellisinä vuosina. 10
11 Taulukko 6: Työttömien osuus työvoimasta (ml. lomautetut) TE -keskuksittain (%) joulukuussa Etelä-Suomi Joulukuu 2008 Joulukuu 2009 Uusimaa 5,5 7,7 Varsinais-Suomi 7,3 10,5 Häme 9,9 13,3 Kaakkois-Suomi 11,5 14,0 Koko maa 8,8 11,3 Lähde: Työ- ja elinkeinoministeriö Korkeasta työttömien määrästä johtuen naisten suhteellinen osuus työttömistä työnhakijoista oli vuonna 2009 koko maassa keskimäärin 41,1 % eli alhaisempi kuin edellisinä vuosina, vaikka lukumääräisesti naistenkin työttömyys on lisääntynyt koko maassa henkilöllä. Taulukko 7: Naisten osuus (%) työttömistä työnhakijoista Etelä-Suomi Etelä-Karjala 48,6 49,3 48,3 42,0 Itä-Uusimaa 48,2 47,3 46,7 41,8 Kanta-Häme 49,2 49,5 46,5 40,8 Kymenlaakso 50,4 50,1 48,2 43,2 Päijät-Häme 50,4 51,1 48,8 42,0 Uusimaa 44,7 45,4 44,7 40,6 Varsinais-Suomi 49,9 50,3 48,9 41,9 Koko maa 48,2 48,8 47,2 41,1 Lähde: 2006 Työministeriö Työ- ja elinkeinoministeriö Pitkäaikaistyöttömien osuudessa on tarkastelujaksolla nähtävissä suhteellisesti aleneva trendi. Jo vuonna 2008 pitkäaikaistyöttömien osuus oli kaikissa Etelä-Suomen maakunnissa ja koko maassa alhaisempi kuin vuonna 2007 ja talouden taantumasta huolimatta sama linja on jatkunut keskimäärin vuonna 2009 pitkäaikaistyöttömien osalta edelleen. Pitkäaikaistyöttömien suhteellisessa osuudessa on huomattavia eroja Etelä-Suomen maakuntien välillä: vuonna 2009 korkein pitkäaikaistyöttömien osuus oli Kymenlaaksossa 19,0 % ja Päijät- Hämeessä 18,9 %, joissa osuus oli myös selvästi koko maan keskiarvoa korkeampi. Matalin luku saavutettiin edelleen Varsinais-Suomessa 13,9 %. Varsinais-Suomen ja Etelä-Karjalan lisäksi 11
12 myös Itä-Uusimaa ja Uusimaa ovat onnistuneet vähentämään pitkäaikaistyöttömyyden suhteellisen määrän koko maan tasoa alhaisemmaksi. Alla olevan taulukon mukaisesti pitkäaikaistyöttömien määrä keskimäärin vuoden aikana on suhteessa työttömien määrään laskenut hyvinkin huomattavasti. Yhteensä työttömänä olevien työnhakijoiden merkittävästä kasvusta johtuen suhteellinen osuus työnhakijoista on huomattavasti merkittävämpi kuin pitkäaikaistyöttömien määrän lukumääräinen vähentyminen, joka on koko maassa ainoastaan henkilöä Taulukko 8: Pitkäaikaistyöttömien osuus työttömistä työnhakijoista (%) keskimäärin Etelä-Suomi Etelä-Karjala 26,5 23,6 21,3 15,0 Itä-Uusimaa 32,5 29,6 25,7 15,0 Kanta-Häme 28,6 26,1 22,2 16,5 Kymenlaakso 28,7 27,7 26,3 19,0 Päijät-Häme 28,5 27,1 26,3 18,9 Uusimaa 29,3 27,1 22,8 15,0 Varsinais-Suomi 24,1 21,1 18,4 13,9 Koko maa 26,0 24,0 21,4 15,7 Lähde: 2006 Työministeriö Työ- ja elinkeinoministeriö Nuorten, alle 25-vuotiaiden osuus työttömistä työnhakijoista jatkoi rajusti jo vuonna 2008 alkanutta kasvua koko maassa. Kaikissa Etelä-Suomen maakunnissa alle 25-vuotiaiden osuus työttömistä oli vuonna 2009 huomattavasti korkeampi kuin vuonna Etelä-Suomen maakunnista Etelä- Karjalassa ja Kanta-Hämeessä nuorten osuus työttömistä työnhakijoista oli korkeammalla tasolla kuin koko maan keskiarvo. Taulukko 9: Alle 25-vuotiaiden osuus työttömistä työnhakijoista (%) keskimäärin Etelä-Suomi Etelä-Karjala 11,9 11,4 12,1 14,2 Itä-Uusimaa 8,4 7,0 7,9 11,0 Kanta-Häme 10,6 10,2 11,1 14,4 Kymenlaakso 11,2 10,1 10,6 13,4 Päijät-Häme 10,8 10,3 10,0 12,6 Uusimaa 7,7 7,3 7,8 11,2 Varsinais-Suomi 10,1 9,5 10,3 13,3 Koko maa 10,8 10,4 11,0 13,6 Lähde: 2006 Työministeriö Työ- ja elinkeinoministeriö 12
13 1.4.3 Koulutusrakenteen kehitys Suomessa peruskoulun jälkeisen tutkinnon suorittaneiden osuus 15 vuotta täyttäneistä on koko maan tasolla 65,5%. Etelä-Suomen maakunnista vain Uusimaa ylittää koko maan tason. Tutkinnon suorittaneiden osuus väestöstä on pienin Itä-Uudellamaalla ja Päijät-Hämeessä (62,2%). Taulukko 10: Tutkinnon suorittaneiden osuus 15 vuotta täyttäneistä (%) 2008 Etelä-Suomi Suorittaneita Etelä-Karjala 62,4 Itä-Uusimaa 62,2 Kanta-Häme 63,9 Kymenlaakso 63,6 Päijät-Häme 62,2 Uusimaa 68,3 Varsinais-Suomi 65,2 Koko maa 65,5 Lähde: Tilastokeskus Korkea-asteen tutkinnon suorittaneiden osuudessa Uusimaa painii täysin omassa sarjassaan Uudellamaalla korkea-asteen tutkinnon suorittaneiden osuus on 34,4%, kun koko maassa osuus on 26,9%. Uudenmaan lisäksi muut Etelä-Suomen maakunnista jäävät maan keskimääräisen tason alapuolelle. Alhaisin korkea-asteen tutkinnon suorittaneiden osuus on Etelä-Karjalassa ja Kymenlaaksossa (22,4%). 13
14 Taulukko 11: Korkea-asteen tutkinnon suorittaneiden osuus 15 vuotta täyttäneistä (%) Etelä-Suomi 2008 Etelä-Karjala 22,4 Itä-Uusimaa 26,7 Kanta-Häme 24,8 Kymenlaakso 22,4 Päijät-Häme 23,0 Uusimaa 34,4 Varsinais-Suomi 26,5 Koko maa 26,9 Lähde: Tilastokeskus 1.5. Kansallinen aluepolitiikka Kansallisen aluepolitiikan toteutuminen 2009 Vanhasen II hallituksen ohjelmaan sisältyy useita aluepolitiikkaa koskevia linjauksia. Hallitusohjelman kansallisen aluepolitiikan sisällöllisiä linjauksia ovat mm.: - aluepoliittisen ohjelmakokonaisuuden yksinkertaistaminen ja uudistaminen, - maakuntaohjelmien roolin selkeyttäminen kansallisten aluekehittämistavoitteiden toteuttajina ja alueellista ohjelmatyötä kokoavina asiakirjoina, - alueellisten kehittämistehtävien ja aluekehittämisen voimavaroihin liittyvän päätösvallan kokoaminen maakunnan liitoille toimivaksi aluekehittämisen kokonaisuudeksi, - alueviranomaisten tulossopimusneuvotteluiden ja maakunnan liittojen toteuttamissuunn alueellisen ennakoinnin ja arvioinnin terävöittäminen tiivistämällä siihen osallistuvien tahojen yhteistyötä, - eri ministeriöiden hallinnonalojen aluestrategioiden laatiminen ja päivittäminen, - aluejakojen yhtenäistäminen toiminnallisesti tarkoituksenmukaisiksi, - alueellisen ennakoinnin ja arvioinnin terävöittäminen tiivistämällä siihen osallistuvien tahojen yhteistyötä, - valtion toimintojen alueellistamisen jatkaminen. 14
15 Alueiden kehittämiseen ja aluepolitiikan toteuttamiseen keskeisesti vaikuttavan aluehallintouudistuksen (ALKU-hanke) lainsäädäntö valmisteltiin vuonna Uudistukset tulivat hallitusohjelman mukaisesti voimaan vuoden 2010 alusta. Vuonna 2009 valmisteltiin hallituksen esitys uudeksi aluekehittämislainsäädännöksi. Lain uudistamisen tavoitteena on voimavarojen kokoaminen sekä aluekehittämisen roolin selkeyttäminen valtioneuvoston ja eri hallinnonalojen päätöksenteossa. Uusi laki astui voimaan vuoden 2010 alusta. Hallituksen alueiden kehittämisen tavoitteet (tavoitepäätös) Valtioneuvosto päätti hallituskauden valtakunnallisista alueiden kehittämisen tavoitteista. Päätöksellä tarkennetaan alueiden kehittämislain tavoitteita, osoitetaan alueiden kehittämisen valtakunnalliset painopisteet sekä suunnataan eri hallinnonaloilla alueiden kehittämisen tavoitteita ja toimenpiteitä. Marraskuussa 2009 käynnistettiin tavoitepäätöksen toteutumisen hallinnonaloittainen seuranta. Ministeriöiden aluestrategiat Alueiden kehittämislain mukaan valtioneuvoston erikseen määrittelemät ministeriöt laativat omalle hallinnonalalleen määräajaksi alueiden kehittämisen tavoitteet ja toimenpiteet sekä periaatteet toimenpiteiden alueellisesta kohdentamisesta ja rahoituksesta. Marraskuussa 2009 käynnistettiin ministeriöiden aluestrategioiden tilannekatsausten laadinta. Aluepoliittisen ohjelmakokonaisuuden yksinkertaistaminen ja uudistaminen Vuoden 2008 keväällä aloitettiin työ- ja elinkeinoministeriön johdolla kansallisen koheesio- ja kilpailukykyohjelman (KOKO) valmistelu. Tavoitteena on hallitusohjelman mukaisesti yksinkertaistaa aluepoliittista ohjelmarakennetta. Uuteen KOKO-ohjelmaan sulautettiin alueellisen kehittämisen erityisohjelmista aluekeskusohjelma sisältäen Uudellamaalla toteutettavat kaupunkiohjelmat, maaseutupoliittisen erityisohjelman alueellinen osio ja saaristo-ohjelman paikallinen ja alueellinen toteuttaminen. Valtioneuvosto hyväksyi KOKO:n 52 ohjelma-aluetta ja 7 verkostoa. Mukana ovat lähes kaikki Manner-Suomen kunnat (328/332). Osaamiskeskusohjelma Osaamiskeskusohjelmaa toteutetaan valtioneuvoston hyväksymän kansallisen ohjelman mukaisesti. Tavoitteissa painotetaan osaamisklusterien ja -keskusten toiminnan kansainvälistymistä, osaamisintensiivisten yritysten kasvun vauhdittamista ja uuden teknologian rinnalla myös muun osaamisen entistä laaja-alaisempaa hyödyntämistä. Suurten kaupunkiseutujen kehittäminen, metropolipolitiikka Hallitusohjelman mukaan suurkaupunkipolitiikan painopisteinä ovat suurimpien kaupunkiseutujen kansainvälisen kilpailukyvyn lisääminen, yhdyskuntarakenteen eheyden vahvistaminen sekä sosiaalisen ja alueellisen eriytymisen ehkäiseminen. Joulukuussa 2009 valmistui aiesopimus metropolialueen kilpailukyvyn vahvistamiseksi. Sitä toteutetaan yhteistyössä liikenne- ja viestintäministeriön, opetusministeriön, ympäristöministeriön, ulkoministeriön, Helsingin seudun 14 kunnan sekä Uudenmaan liiton kanssa. 15
16 Aluejakojen yhtenäistäminen toiminnallisesti tarkoituksenmukaisiksi Vuoden 2009 syksyllä valmisteltiin uusi seutukuntajako, joka astui voimaan tammikuun 2010 alusta alkaen. Päätöksen valmistelu perustui maakuntien liittojen lausuntoihin ja niiden kunnilta pyytämiin lausuntoihin. Erityisenä syynä seutukuntajakopäätökselle ovat vuoden 2010 alussa voimaan tulleet kuntajaotuksen muutokset. Seutukuntien määrä väheni yhdellä. Nyt niitä on Manner-Suomessa yhteensä 68. Seutukuntajakoa määrättäessä huomioidaan ainakin työssäkäynti, asiointi, kuntien välinen yhteistyö ja liikenneyhteydet. Alueiden kehittämislakiin perustuvaa seutukuntajakoa käytetään tilastollisena aluejakona seurattaessa maakunnan osa-alueiden kehitystä. Alueellistaminen ja tuottavuusohjelma Alueellistamista on jatkettu kahdella edellisellä vaalikaudella saavutetun kehitysuran mukaisesti. Tavoitteena on työpaikkaa pääkaupunkiseudun ulkopuolelle päätöksinä vuoteen 2011 ja toteutettuna vuoteen 2015 mennessä. Alueellisen ennakoinnin ja arvioinnin terävöittäminen Alueellisen kehityksen ennakointia on parannettu ja luotu valmiuksia käynnistää viivytyksettä tarvittavat toimenpiteet yhteistyössä alueellisten toimijoiden kanssa. Lähiaikojen kehitysnäkymien tunnistamiseksi ja tarvittavien ennakoivien toimien kehittämiseksi on koottu toimiala- ja klusteripohjaisia asiantuntijaverkostoja, joissa on alan yritysten ja toimialajärjestöjen edustus. Äkilliset rakennemuutosalueet Äkillisten ja mittavien, perinteisten rakennemuutosongelmien hoitamisen toimintamalli Suomessa on vakiintunut. Rakennemuutosten hoitamistoimet käynnistetään välittömästi isojen irtisanomisilmoitusten antamisen jälkeen sekä TEM:ssä että ELYjen johdolla aluetasolla. Vuoden 2009 valtion talousarviossa erilaisia äkillisen rakennemuutoksen alueita varten tarkoitettuja määrärahoja oli noin 28 milj. euroa. Lisäksi määrärahojen myöntämisvaltuuksia lisätalousarviossa lisättiin noin 10 milj. eurolla. Määrärahat ovat olleet käytettävissä mm. yritysten investointi- ja kehittämishankkeisiin, työllisyysperusteisina investointiavustuksina ja yritysten muutosturvarahoituksena sekä osana EU:n tavoiteohjelmien toteuttamista. ALKU-hanke Aluehallinnon uudistamista koskeva lainsäädäntö tuli voimaan vuoden 2010 alusta. Aluehallintouudistus loi kaksi monitoimialaista viranomaiskokonaisuutta, jotka ovat aluehallintovirastot sekä elinkeino-, liikenne- ja ympäristökeskukset. Uudistus laajensi maakunnan liittojen alueellisia yhteensovittamistehtäviä ja vahvistaa maakuntaohjelman ja sen toteuttamissuunnitelman merkitystä alueellista ohjelmatyötä kokoavana ja toimenpiteitä suuntaavana asiakirjana. Maakunnan liitot osallistuivat uusien ELYjen tulossuunnitteluprosessiin syksyllä
17 2. OHJELMAN HALLINTO JA SEURANTA 2.1 Ohjelmanmuutokset 2009 Vuoden 2009 joulukuun seurantakomitean kokouksessa käsiteltiin muutamia ohjelmanmuutoksia. ALKU-hankkeen myötä vuoden 2010 alusta käynnistyvät uudet viranomaiset (ELY-keskukset, liikennevirasto) sekä lakkaavat organisaatiot (lääninhallitukset, ympäristökeskukset) huomioitiin ohjelma-asiakirjan tekstissä. Itämeri-strategian huomioimiseksi tehtiin ohjelma-asiakirjaan seuraava lisäys: Komission 10. kesäkuuta 2009 julkaistussa tiedonannossa EU:n Itämeren alueen strategiasta esitetään joukko painopisteitä. Strategiaa tukevia hankkeita toteutetaan ja koordinoidaan yhteistyössä muiden Itämeri-toimijoiden kanssa osana Etelä-Suomen EAKR-toimenpideohjelman toimintalinjojen normaalia hanketoimintaa. Pääomasijoitustoiminnan mahdollistamiseksi Etelä-Suomessa toimintalinjan 5 kuvaukseen lisättiin teksti: Toimintalinjan rahoituksella voidaan myös lisätä aloittavien ja varhaisessa kasvuvaiheessa olevien yritysten riskipääoman saatavuutta koko Etelä-Suomen suuralueella. Toimintalinjojen 3 ja 4 tuettavaan toimintaan lisättiin yritysten toimintaympäristöä ja alueiden saavutettavuutta parantavat pienimuotoiset infrastruktuuri-investoinnit. Uudet työpaikat indikaattorin toimintalinjakohtaisen seurannan perusteeksi muutettiin henkilötyövuosien (htv) sijaan syntyvien työpaikkojen kappalemäärä (kpl). Lisäksi seurantakomitea päätti, ettei energiatehokkuuden osalta tehdä ohjelmanmuutosta. Energiatehokkuutta edistävien hankkeiden osuus tullaan kuitenkin jatkossa raportoimaan vuosikertomuksen yhteydessä. Seurantakomitea piti energiatehokkuuteen liittyvän innovaatiotoiminnan edistämistä pilottihankkein erittäin tärkeänä. 2.2 Rakennerahastoneuvottelukunta Vuonna 2009 Alueiden kehittämislain uudistamisen yhteydessä päätettiin että Rakennerahastoneuvottelukunta (RANE) ja Alueiden kehittämisen neuvottelukunta (ANK) yhdistetään uudeksi Alue- ja rakennepolitiikan neuvottelukunnaksi (ARNE). Rakennerahastoneuvottelukunta lakkautettiin muutetun lain tullessa voimaan ja sitä koskevat säädökset poistettiin rakennerahastolaista ja asetuksesta. Neuvottelukunta työskenteli vuonna 2009 normaalisti vanhan rakennerahastolain 16 :n mukaisesti hallintoviranomaisen yhteydessä. Neuvottelukunnan tehtävänä oli asetuksen mukaisesti mm. rakennerahastoasioiden sekä maaseutu- ja kalatalousrahastojen toimien yhteensovituksesta huolehtiminen keskushallinnossa, yhteensovitus kansallisiin toimiin, rakennerahastotoiminnan vaikuttavuuden arviointi ja raportointi, tehdä ehdotuksia rakennerahastotoimien yhteensovituksen ja vaikuttavuuden parantamiseksi hallintoviranomaisille ja seurantakomiteoille ja käsitellä EAKR- ja ESR -toimenpideohjelmien kansallisen rakennemuutoksesta aiheutuvien odottamattomien paikallisten tai alakohtaisten menojen kattamiseen tarkoitetun varauksen käyttöönottoa. 17
18 Neuvottelukunnan jäseniä ovat ao. ministeriöiden, alueiden ja järjestöjen edustajat. Puheenjohtajana toimi alivaltiosihteeri Heikki Aurasmaa. Vuoden 2009 aikana RANE kokoontui neljä kertaa tammi-, touko-, syys- ja joulukuussa. Jokaisessa kokouksessa käytiin läpi ohjelmien tilannekatsaukset myös maaseudun ja elinkeinokalatalouden ohjelmien osalta. Neuvottelukunta keskittyi ohjelmien etenemisen seurantaan ja siihen vaikuttavien syiden arviointiin. Kokouksissa käsiteltiin myös äkillisten rakennemuutosten hoitoa ja rakennerahastovarojen käyttöä äkillisissä rakennemuutoksissa. Neuvottelukunta otti kantaa rakennerahasto-ohjelmien kansallisen varauksen jakoon ja jakoperusteisiin. Lisäksi neuvottelukunta käsitteli ja hyväksyi Suomen strategisen raportin toimitettavaksi Euroopan komissiolle ( mennessä). Muina asioina neuvottelukunta keskusteli alueiden kehittämislain ja rakennerahastolain muuttamisesta, ohjelmien arvioinnista ja sen ensimmäisistä tuloksista sekä uuden neuvottelukunnan (ARNE) tehtävistä ja tavoitteista. Lisäksi neuvottelukunta sai tiedoksi mm. Lissabonin kansallisen toimenpideohjelman seurantaraportin. 2.3 Seurantakomitea ja sen sihteeristö Seurantakomitea Seurantakomiteasta on säädetty rakennerahastolaissa (1401/2006) ja -asetuksessa (311/2007). Rakennerahastolain mukaan valtioneuvosto asettaa kullekin toimenpideohjelmalle seurantakomitean, jonka tehtävänä on varmistaa toimenpideohjelman täytäntöönpanon tehokkuus ja laatu ja hoitaa ne tehtävät, joista säädetään Euroopan yhteisön lainsäädännössä. Neuvoston asetuksen (EY) N:o 1083/2006 (jäljempänä yleisasetus) 63 artiklan mukaan jäsenvaltion on perustettava kutakin toimenpideohjelmaa varten seurantakomitea yhteisymmärryksessä hallintoviranomaisen kanssa kolmen kuukauden kuluessa päivästä, jona toimenpideohjelman hyväksymisestä tehty päätös on annettu tiedoksi jäsenvaltiolle. Yleisasetuksen 64 artiklan mukaan jäsenvaltio päättää kokoonpanosta yhteisymmärryksessä hallintoviranomaisen kanssa. Kokoonpanosta päätettäessä tulee huomioida laki naisten ja miesten tasa-arvosta (609/1986). Yleisasetuksen 11artiklan mukaan jäsenvaltion on seurantakomiteaa perustaessaan huolehdittava kumppanuuden toteutumisesta. Valtioneuvosto on , sisäasiainministeriön esittelystä, asettanut Euroopan yhteisöjen rakennerahastojen Suomessa toteutettavan alueellinen kilpailukyky ja työllisyys -tavoitteen Etelä- Suomen EAKR-toimenpideohjelman seurantakomitean. Seurantakomitea on asetettu ohjelmakaudelle Rakennerahastolaissa ja valtioneuvoston asetuksessa rakennerahastoista säädetään seurantakomitean kokoonpanosta. Toimenpideohjelman seurantakomiteassa ovat edustettuina: rakennerahastoista osarahoitettavien ohjelmien täytäntöönpanoon osallistuvat ministeriöt ja muut valtion viranomaiset, toimenpideohjelma-alueen maakunnan liitot ja niiden jäsenkunnat ja keskeiset työmarkkina- ja elinkeinojärjestöt sekä kansalaisyhteiskuntaa edustavat järjestöt. 18
19 Etelä-Suomen EAKR-ohjelman seurantakomitean kokoonpano vuoden 2009 lopussa: Puheenjohtaja: aluekehitysjohtaja Jussi Yli-Lahti Varapuheenjohtaja: aluekehitysjohtaja Kielo Karioja-Mäkelä Jäsenet: neuvotteleva virkamies Juha Majanen ylitarkastaja Pirkko Liisi Kuhmonen TEM TEM VM OPM neuvotteleva virkamies Sirpa Karjalainen tiejohtaja Antti Rinta-Porkkunen ylitarkastaja Raimo Puhto ohjelmakoordinaattori Kati Herranen-Haapaniemi neuvotteleva virkamies Jukka Ristaniemi yliarkkitehti Minna Perähuhta osastopäällikkö Jouko Lankinen aluekehittämispäällikkö Mirja Lumiaho-Suomi osastopäällikkö Juha Mäntyvaara maakuntahallituksen pj. Eeva Arvela kehittämisjohtaja Susanna Kaskinen maakuntahallituksen pj. Johannes Koskinen maakuntajohtaja Juhani Honka aluekehitysjohtaja Ilmi Tikkanen aluekehitysjohtaja Juha Haapaniemi aluekehityssuunnittelija Riitta Kallström kehittämisjohtaja Marja Koivula kv-asioiden päällikkö Eero Venäläinen talousarviopäällikkö Tuula Saxholm maakuntajohtaja Juho Savo erityisasiantuntija Jarkko Huovinen MMM LVM (Kaakkois-Suomen tiepiiri) TEM STM TEM YM Kaakkois-Suomen TE-keskus Hämeen ympäristökeskus Etelä-Suomen lääninhallitus Etelä-Karjalan liitto Etelä-Karjalan liitto Hämeen liitto Hämeen liitto Itä-Uudenmaan liitto Kymenlaakson liitto Kymenlaakson liitto Päijät-Hämeen liitto Uudenmaan liitto Uudenmaan liitto Varsinais-Suomen liitto Suomen kuntaliitto 19
20 toiminnanjohtaja Paavo Myllymäki toimitusjohtaja Timo Vilo toimitusjohtaja Marjukka Karttunen varatoimitusjohtaja Jorma Nyrhilä asiantuntija Aki Enkerberg koulutussuunnittelija Auli Korhonen järjestösihteeri Lauri Korkeaoja järjestösihteeri Merja Fyhrberg pääsihteeri Sirpa Hertell pääsihteeri Ursula Immonen MTK Suomen Yrittäjät ry Yrittäjänaisten keskusliitto ry Helsingin seudun kauppakamari EK SAK STTK AKAVA NYTKIS Suomen Luonnonsuojeluliitto Yleisasetuksen 64 artiklan 2 kohdan mukaisesti komission edustajat voivat osallistua omasta aloitteestaan tai seurantakomitean pyynnöstä seurantakomitean työhön neuvonantajan ominaisuudessa. Etelä-Suomen EAKR-ohjelman seurantakomitea kokoontui vuonna 2009 kaksi kertaa: toukokuussa ja joulukuussa. Kesäkokous pidettiin Kotkassa ja kokouksessa käsiteltiin mm. toimeenpanoa koskeva vuosikertomus 2008, vuoden 2009 teknisen tuen jako ja indikatiivinen käyttösuunnitelma, ohjelman muutostarpeet, äkillisille rakennemuutosalueille suunnatun ns. kansallisen varauksen menettelytavat, EAKR-ohjelmien arvioinnin toteuttamisesta sekä tarkastusviranomaisen toiminnan esittely. Kokouksen toinen päivä oli omistettu kokonaan Itämeristrategian käsittelyyn. Joulukuun kokous pidettiin Helsingissä. Kokouksessa käsiteltyjä asioita olivat mm. ohjelmanmuutokset, vuoden 2010 teknisen tuen jako ja indikatiivinen käyttösuunnitelma, aluehallinnon uudistuksen vaikutukset ohjelman toteutukseen sekä ohjelman arvioinnin tilannekatsaus. Sihteeristö Seurantakomitean kokouksessa nimettiin seurantakomitean sihteeristö, johon tuli edustajat sisäasianministeriöstä, kauppa- ja teollisuusministeriöstä, kaikista Etelä-Suomen maakunnan liitoista ja valtion aluehallinnosta Kaakkois-Suomen, Hämeen ja Varsinais-Suomen TE-keskuksista, Uudenmaan ympäristökeskuksesta sekä Etelä-Suomen lääninhallituksesta. Verrattuna ohjelmakauteen seurantakomitean sihteeristön kokoonpanossa on huomattavaa erittäin vahva aluehallinnon edustus, kun aiemmin sihteeristö on koostunut pääosin ohjelmaa toimeenpanevien ministeriöiden edustajista. Vuonna 2009 sihteeristö piti neljä kokousta. Kokouksissa keskustelutti erityisesti hallinto- ja valvontajärjestelmäkuvausten laadinta sekä EAKR-ohjelmarahoituksen käyttö äkillisissä rakennemuutostilanteissa ja tähän liittyvät menettelytavat. Lisäksi käsiteltiin mm. ohjelman toteutuksen aikaistamista, vuoden 2008 vuosiraporttia, ohjelman muutostarpeita, pääomasijoitusrahastotoiminnan käynnistämistä Etelä-Suomessa sekä teknisen tuen jakoa ja käyttösuunnitelmaa. 20
CCI 2007 FI 16 2 PO 004 Alueellinen kilpailukyky ja työllisyys -tavoite ETELÄ-SUOMEN EAKR-TOIMENPIDEOHJELMA 2007 2013 Täytäntöönpanoa koskeva vuosikertomus 2010 Sisällysluettelo 1. JOHDANTO... 5 1.1 Ohjelma-alueen
CCI 2007 FI 16 2 PO 004 Alueellinen kilpailukyky ja työllisyys -tavoite ETELÄ-SUOMEN EAKR-TOIMENPIDEOHJELMA 2007 2013 Täytäntöönpanoa koskeva vuosikertomus 2011 Hyväksytty seurantakomitean kokouksessa
CCI 2007 FI 16 2 PO 004 Alueellinen kilpailukyky ja työllisyys -tavoite ETELÄ-SUOMEN EAKR-TOIMENPIDEOHJELMA 2007 2013 Täytäntöönpanoa koskeva vuosikertomus 2012 Hyväksytty seurantakomitean kokouksessa